ᱥᱤᱞᱪᱚᱨ
ᱥᱤᱞᱪᱚᱨ ᱫᱚ ᱟᱥᱟᱢ ᱨᱮᱭᱟᱜ ᱢᱤᱫ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱟᱥᱟᱢ ᱨᱮᱭᱟᱜ ᱫᱚᱥᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱥᱤᱞᱪᱚᱨ ᱫᱚ ᱠᱟᱪᱟᱨ ᱯᱚᱱᱚᱛ ᱨᱮᱭᱟᱜ ᱠᱟᱱᱟ ᱾
ᱱᱚᱣᱟ ᱫᱚ ᱜᱩᱣᱟᱦᱟᱴᱤ ᱠᱷᱚᱱ ᱖᱒᱐ ᱠᱤᱞᱚ ᱢᱤᱴᱚᱨ (᱒᱔᱑ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱢᱤᱡᱳᱨᱚᱢ ᱟᱨ ᱢᱚᱬᱤᱯᱩᱨ ᱨᱮᱭᱟᱜ ᱠᱟᱹᱣᱰᱤᱟᱹᱨᱤᱭᱟᱹᱛ ᱦᱚᱨ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱨᱮᱫᱚ ᱥᱤᱧᱚᱛ ᱨᱮᱭᱟᱜ ᱥᱟᱺᱜᱤᱧ ᱥᱟᱺᱜᱤᱧ ᱴᱚᱴᱷᱟ ᱠᱷᱚᱱ ᱵᱮᱯᱟᱨᱤᱭᱟᱹ ᱦᱚᱲ ᱦᱮᱡ ᱠᱟᱛᱮ ᱵᱟᱥᱟ ᱠᱚ ᱛᱟᱦᱮᱸᱱᱟ ᱾ ᱱᱚᱰᱮ ᱵᱟᱹᱲᱛᱤ ᱨᱚᱲᱚᱜ ᱠᱟᱱ ᱯᱟᱹᱨᱥᱤ ᱫᱚ ᱵᱟᱸᱜᱟᱞᱤ ᱟᱨ ᱥᱤᱞᱮᱴᱤ ᱯᱟᱹᱨᱥᱤ ᱠᱟᱱᱟ ᱾ ᱥᱤᱞᱪᱚᱨ ᱫᱚ ᱵᱟᱨᱟᱠ ᱱᱟᱹᱭ ᱨᱮᱭᱟᱜ ᱞᱮᱸᱜᱟ ᱟᱲᱮ ᱨᱮ ᱢᱮᱱᱟᱜᱼᱟ ᱾ ᱵᱟᱹᱲᱛᱤ ᱡᱟᱹᱯᱩᱫ ᱟᱨ ᱞᱟᱹᱠᱛᱤ ᱠᱷᱚᱱ ᱵᱟᱹᱲᱛᱤ ᱞᱚᱞᱚ ᱠᱷᱟᱹᱛᱤᱨ ᱡᱟᱹᱯᱩᱫ ᱨᱤᱛᱩ ᱨᱮᱦᱚᱸ ᱦᱚᱭ ᱦᱤᱥᱤᱫ ᱫᱚ ᱩᱨᱜᱩᱢ ᱜᱮ ᱛᱟᱦᱮᱸᱱᱟ ᱾ ᱪᱟᱦᱟ, ᱦᱳᱲᱳ ᱟᱨ ᱛᱤᱱᱟᱹᱝ ᱜᱟᱱ ᱵᱤᱨ ᱡᱟᱭ ᱨᱮᱭᱟᱜ ᱱᱚᱣᱟ ᱫᱚ ᱵᱮᱵᱽᱥᱟᱭ ᱛᱟᱞᱢᱟ ᱠᱟᱱᱟ ᱾ ᱡᱟᱦᱟᱸ ᱞᱮᱠᱟ ᱱᱚᱣᱟ ᱡᱟᱭᱜᱟ ᱫᱚ ᱮᱴᱟᱜ ᱴᱚᱴᱷᱟ ᱠᱷᱚᱱ ᱟᱹᱰᱤ ᱥᱟᱹᱱᱛᱤ ᱜᱮᱭᱟ, ᱚᱱᱟᱛᱮ ᱥᱤᱧᱚᱛ ᱨᱤᱱᱤᱡ ᱤᱱᱟᱹ ᱚᱠᱛᱚ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱤᱱᱫᱤᱨᱟ ᱜᱟᱱᱫᱷᱤ ᱱᱚᱣᱟ ᱵᱟᱡᱟᱨ ᱫᱚ "ᱥᱟᱹᱱᱛᱤ ᱟᱱᱟᱜ ᱰᱷᱤᱯ" ᱢᱮᱱᱛᱮᱭ ᱧᱩᱛᱩᱢ ᱞᱮᱫᱼᱟ ᱾
ᱩᱯᱨᱩᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱞᱪᱚᱨ ᱫᱚ ᱵᱟᱸᱜᱟᱞᱤ ᱟᱹᱲᱟᱹ ᱠᱷᱚᱱ ᱵᱮᱱᱟᱣ ᱟᱠᱟᱱᱟ 'ᱥᱤᱞ' (ᱢᱤᱫ ᱞᱮᱠᱟᱱ ᱫᱷᱤᱨᱤ) ᱟᱨ 'ᱪᱚᱨ' ᱱᱟᱹᱭ ᱨᱮᱭᱟᱜ ᱠᱟᱛᱟ ᱾ ᱤᱝᱨᱮᱡᱽ ᱠᱚᱣᱟᱜ ᱜᱚᱵᱚᱞᱱᱟᱝ ᱨᱮ ᱡᱟᱦᱟᱡᱽ ᱠᱚᱫᱚ ᱵᱟᱨᱟᱠ ᱱᱟᱹᱭ ᱠᱟᱛᱟ ᱨᱮᱠᱚ ᱫᱚᱦᱚ ᱮᱫ ᱛᱟᱦᱮᱸᱫ ᱾ ᱚᱱᱟ ᱠᱷᱟᱹᱛᱤᱨ ᱱᱟᱹᱭ ᱫᱷᱟᱨᱮ ᱨᱮ ᱢᱤᱫ ᱵᱟᱡᱟᱨ ᱦᱚᱸ ᱛᱤᱸᱜᱩ ᱮᱱᱟ ᱟᱨ ᱠᱟᱹᱣᱰᱤᱟᱹᱨᱤᱭᱟᱹᱛ ᱦᱮᱡ ᱥᱮᱱᱚᱜ ᱨᱮᱭᱟᱜ ᱢᱤᱫ ᱢᱩᱠᱷᱤᱭᱟᱹ ᱴᱚᱴᱷᱟ ᱾ ᱵᱟᱨᱟᱠ ᱱᱟᱹᱭ ᱨᱮᱭᱟᱜ ᱠᱟᱛᱟ ᱫᱷᱟᱨᱮ ᱫᱚ ᱫᱷᱤᱨᱤ ᱛᱮ ᱯᱮᱨᱮᱡ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱡᱟᱦᱟᱡᱽ ᱠᱚ ᱴᱟᱨᱦᱟᱣ ᱛᱟᱦᱮᱸᱱ ᱞᱟᱹᱜᱤᱫ ᱟᱹᱰᱤ ᱱᱟᱯᱟᱭ ᱜᱟᱱ ᱞᱮᱱᱟ ᱾ ᱟᱨ ᱵᱟᱡᱟᱨ ᱢᱤᱫ ᱱᱚᱝᱠᱟᱱ ᱡᱟᱭᱜᱟ ᱨᱮ ᱛᱷᱟᱯᱚᱱ ᱦᱩᱭ ᱮᱱᱟ ᱡᱟᱦᱟᱸ ᱨᱮᱫᱚ ᱯᱩᱨᱟᱹᱯᱩᱨᱤ ᱫᱷᱤᱨᱤ ᱛᱮ ᱯᱮᱨᱮᱡ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱱᱚᱣᱟ ᱡᱟᱭᱜᱟ ᱫᱚ 'ᱥᱤᱞᱮᱨ ᱪᱚᱨ' ᱟᱨᱵᱟᱝ ᱫᱷᱤᱨᱤ ᱨᱮᱭᱟᱜ ᱠᱟᱛᱟ ᱢᱮᱢᱮᱱ ᱠᱚ ᱮᱭᱦᱚᱵ ᱠᱮᱫᱼᱟ ᱾ ᱱᱚᱝᱠᱟᱛᱮ ᱥᱤᱞᱮᱨ ᱪᱚᱨ ᱜᱮ ᱵᱮᱱᱟᱣ ᱮᱱᱟ 'ᱥᱤᱞᱪᱚᱨ' ᱾ ᱛᱟᱭᱚᱢ ᱛᱮ ᱤᱝᱨᱮᱡᱽ ᱠᱚ ᱟᱠᱚᱣᱟᱜ ᱥᱚᱨᱠᱟᱨᱤ ᱯᱩᱛᱷᱤ ᱞᱟᱪᱷᱟ ᱨᱮ ᱱᱚᱣᱟ ᱴᱚᱷᱟ ᱫᱚ ᱥᱤᱞᱪᱚᱨ ᱠᱚ ᱢᱮᱱ ᱠᱮᱫᱼᱟ ᱾
ᱥᱩᱨ ᱥᱩᱯᱩᱨ ᱙᱐% ᱥᱤᱞᱪᱚᱨ ᱵᱚᱥᱠᱚᱫᱤᱭᱟᱹ ᱵᱟᱝᱜᱟᱞᱤ ᱠᱟᱱᱟ ᱠᱚ ᱡᱟᱦᱟᱸᱭ ᱫᱚ ᱥᱤᱞᱮᱴᱤ ᱯᱟᱹᱨᱥᱤ ᱠᱚ ᱨᱚᱲᱟ ᱾ ᱟᱨ ᱮᱴᱟᱜ ᱯᱟᱹᱨᱥᱤ ᱠᱚ ᱡᱮᱞᱮᱠᱟ, ᱢᱚᱬᱤᱯᱩᱨᱤ-ᱢᱮᱭᱛᱤ, ᱢᱟᱨᱣᱟᱲᱤ, ᱵᱤᱥᱱᱩᱯᱨᱤᱭᱟ ᱢᱚᱬᱤᱯᱩᱨᱤ ᱨᱚᱲᱮᱫ ᱦᱚᱲ ᱥᱟᱶ ᱥᱟᱶᱛᱮ ᱱᱚᱰᱮ ᱛᱤᱱᱟᱹᱝ ᱜᱟᱱ ᱱᱟᱜᱟ ᱦᱚᱸ ᱵᱟᱥᱟ ᱠᱟᱛᱮ ᱢᱮᱱᱟᱜ ᱠᱚᱣᱟ ᱾ ᱱᱚᱰᱮᱱᱟᱜ ᱯᱩᱭᱞᱩ ᱡᱚᱢᱟᱜ ᱫᱚ ᱫᱟᱠᱟ ᱠᱟᱱᱟ ᱾ ᱦᱟᱹᱠᱩᱣᱟᱜ ᱦᱚᱸ ᱟᱹᱰᱤ ᱜᱮ ᱜᱚᱨᱚᱡᱽ ᱢᱮᱱᱟᱜᱼᱟ ᱾ ᱥᱩᱴᱠᱤ (ᱨᱚᱦᱚᱲ ᱦᱟᱹᱠᱩᱣᱟᱜ ᱧᱩᱛᱩᱢ), ᱥᱤᱫᱳᱞ ᱪᱚᱴᱱᱤ, ᱥᱩᱸᱜᱟᱞ ᱯᱤᱴᱷᱟᱹ ᱱᱚᱰᱮᱣᱟᱜ ᱛᱤᱱᱟᱹᱜ ᱜᱟᱱ ᱡᱚᱢᱟᱜ ᱨᱮᱭᱟᱜ ᱧᱩᱛᱩᱢ ᱾ ᱛᱤᱱᱟᱹᱝ ᱥᱮᱨᱢᱟ ᱨᱮ ᱥᱩᱨ ᱥᱩᱯᱩᱨ ᱨᱮᱭᱟᱜ ᱛᱤᱱᱟᱹᱝ ᱜᱟᱱ ᱴᱚᱴᱷᱟ ᱠᱷᱚᱱ ᱦᱚᱲ ᱦᱮᱡ ᱠᱟᱛᱮ ᱱᱚᱰᱮ ᱵᱚᱥᱠᱚᱫᱚᱜ ᱠᱚ ᱪᱷᱩᱴᱟᱹᱣ ᱟᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱢᱩᱠᱷᱤᱭᱟᱹ ᱮᱛᱮᱫ ᱫᱚ ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱥᱮᱪᱮᱫ ᱟᱨ ᱛᱤᱠᱪᱷᱟ. ᱨᱮᱭᱟᱜ ᱩᱛᱱᱟᱹᱣ ᱥᱟᱶ ᱥᱟᱶᱛᱮ ᱨᱤᱭᱚᱞ ᱮᱥᱴᱮᱴ ᱟᱨᱠᱮᱴ ᱟᱨ ᱮᱴᱟᱜ ᱯᱚᱨᱛᱚᱱ ᱜᱮ ᱱᱚᱣᱟ ᱵᱟᱡᱟᱨ ᱫᱚ ᱵᱟᱹᱲᱛᱤ ᱵᱷᱤᱲ-ᱵᱷᱟᱲ ᱨᱮᱭᱟᱜ ᱮᱞᱟᱠᱟᱭ ᱵᱮᱱᱟᱣ ᱠᱮᱫᱼᱟ ᱾ ᱱᱚᱣᱟ ᱫᱚ ᱯᱚᱱᱚᱛ ᱨᱮᱭᱟᱜ ᱫᱚᱥᱟᱨ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱧ ᱮᱞᱮᱞ ᱟᱱᱟᱜ ᱱᱟᱜᱟᱨ ᱠᱟᱱᱟ ᱾
ᱱᱟᱜᱟᱢ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱑᱙ ᱟᱱᱟᱜ ᱥᱮᱧᱪᱚᱨᱤ ᱨᱮ ᱱᱚᱰᱮ ᱫᱚ ᱢᱤᱫ 'ᱢᱤᱥᱚᱱᱟᱨᱤ ᱟᱥᱲᱟ' ᱟᱨ 'ᱯᱚᱞᱚ ᱢᱟᱴ' ᱵᱮᱱᱟᱣ ᱮᱱᱟ ᱾ ᱱᱚᱰᱮ ᱟᱹᱰᱤ ᱞᱟᱦᱟᱨᱮ, ᱯᱟᱞᱮ ᱑᱘᱔᱒ ᱠᱚ ᱥᱮᱫ ᱢᱤᱫ ᱢᱟᱨᱮ ᱢᱩᱫᱽᱨᱤ 'ᱱᱚᱨᱚᱥᱤᱝᱦᱚ ᱟᱠᱷᱟᱲᱟ' ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱵᱽᱨᱤᱴᱤᱥ ᱱᱟᱝ ᱨᱮᱦᱚᱸ ᱟᱹᱰᱤᱜᱟᱱ ᱮᱴᱟᱜ ᱟᱠᱷᱟᱲᱟ ᱟᱨ ᱢᱩᱫᱽᱨᱤ ᱠᱚᱦᱚᱸ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱪᱟᱥᱵᱟᱥ ᱟᱨ ᱠᱷᱚᱬᱤᱡᱽ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱞᱪᱚᱨ ᱪᱟᱦᱟ, ᱪᱟᱣᱞᱮ ᱟᱨ ᱫᱩᱥᱨᱟᱹ ᱠᱤᱨᱥᱤ ᱟᱨᱡᱟᱣ ᱨᱮᱭᱟᱜ ᱵᱮᱯᱟᱨ ᱟᱨ ᱵᱟᱹᱱᱤᱡ ᱨᱮᱭᱟᱜ ᱛᱟᱞᱢᱟ ᱦᱚᱸ ᱠᱟᱱᱟ ᱾
ᱵᱮᱯᱟᱨ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱞᱪᱚᱨ ᱨᱮᱫᱚ ᱥᱤᱢᱟᱹᱛ ᱤᱱᱰᱚᱥᱴᱨᱤ ᱜᱮ ᱢᱮᱱᱟᱜᱼᱟ ᱟᱨ ᱵᱟᱹᱲᱛᱤ ᱞᱮᱠᱟᱛᱮ ᱚᱸᱰᱮ ᱫᱚ ᱠᱟᱜᱽᱡᱚ ᱟᱨ ᱪᱟᱦᱟ ᱰᱤᱵᱟᱹ ᱵᱮᱱᱟᱣᱜᱼᱟ ᱾
ᱦᱮᱡᱥᱮᱱ ᱟᱨ ᱥᱟᱱᱟᱜᱟᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱢᱤᱫ ᱩᱰᱟᱹᱱ ᱟᱰᱟ ᱟᱱᱟᱜ ᱥᱤᱞᱪᱚᱞ ᱢᱤᱡᱽᱨᱚᱢ ᱨᱮᱭᱟᱜ ᱟᱭᱡᱳᱞ ᱟᱨ ᱢᱮᱜᱷᱟᱞᱚᱭ ᱨᱮᱭᱟᱜ ᱨᱟᱡᱽᱜᱟᱲ ᱥᱤᱞᱚᱝ ᱠᱷᱚᱱ ᱥᱚᱲᱚᱠ ᱟᱨ ᱨᱮᱞᱦᱚᱨ ᱦᱚᱸ ᱡᱩᱲᱟ.ᱭ ᱟᱠᱟᱱᱟ ᱾
ᱦᱚᱲ ᱮᱞᱮᱞ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
᱒᱐᱐᱑ ᱥᱟᱞᱮ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱥᱤᱞᱪᱚᱨ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱒᱑,᱘᱙᱐ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟ ᱜᱮ ᱥᱤᱧᱚᱛ ᱨᱮ ᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱥᱤᱞᱪᱚᱨ ᱵᱟᱡᱟᱨ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱒,᱒᱘,᱓᱒᱔ ᱢᱮᱱᱟᱜ ᱠᱚᱣᱟ ᱾ [᱑] ᱥᱤᱞᱪᱚᱨ ᱨᱮᱭᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱦᱚᱯᱚᱱ ᱥᱟᱢᱟᱝ ᱨᱮ ᱠᱩᱲᱤ ᱦᱚᱯᱚᱱ ᱫᱚ ᱙᱘᱘ ᱦᱚᱲ ᱾
ᱥᱮᱪᱮᱫ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
ᱥᱤᱞᱪᱚᱨ ᱫᱚ ᱢᱤᱫ ᱥᱮᱱᱴᱨᱟᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱟᱥᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱢᱩᱠᱷᱤᱭᱟᱹ ᱠᱮᱢᱯᱚᱥ ᱨᱮᱭᱟᱜ ᱚᱲᱟᱜ ᱠᱟᱱᱟ ᱾ ᱡᱟᱦᱟᱸᱨᱮ ᱡᱮᱱᱮᱨᱟᱞ ᱥᱟᱶ ᱥᱟᱶᱛᱮ ᱵᱮᱵᱽᱥᱟᱭᱤᱠ ᱵᱟᱱᱟᱨ ᱞᱮᱠᱟᱛᱮᱜᱮ ᱥᱮᱪᱮᱫ ᱮᱢ ᱪᱟᱞᱟᱜ ᱠᱟᱱᱟ ᱾ ᱑᱙᱙᱔ ᱥᱟᱞᱮᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱑᱗ ᱜᱚᱴᱟᱝ ᱟᱥᱲᱟ ᱟᱨ ᱓᱕ ᱜᱚᱴᱟᱝ ᱯᱳᱥᱴ-ᱜᱽᱨᱟᱡᱩᱣᱮᱴ ᱦᱩᱫᱟᱹ ᱢᱮᱱᱟᱜᱼᱟ ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱟᱹᱨᱤ ᱨᱮᱫᱚ ᱕᱖ ᱮᱯᱷᱤᱞᱤᱭᱟᱴᱮᱰ ᱢᱟᱦᱟ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱾ [᱒][᱓] ᱥᱤᱞᱪᱚᱨ ᱨᱮᱭᱟᱜ ᱢᱟᱦᱟ ᱵᱤᱨᱫᱟᱹᱜᱟᱲ ᱠᱚᱫᱚ ᱵᱟᱹᱲᱛᱤ ᱞᱮᱠᱟᱛᱮ ᱟᱥᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱯᱟᱦᱴᱟ ᱠᱷᱚᱱ ᱮᱯᱷᱤᱞᱤᱭᱮᱥᱚᱱ ᱮ ᱧᱟᱢᱟ ᱾
ᱥᱟᱹᱠᱷᱭᱟᱹᱛ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- ↑ "Census of India". Govt. of India. Government of India. Retrieved 20 February 2014.
- ↑ "Assam University, Homepage". Assam University. Retrieved 20 February 2014.
- ↑ "Statistical Data Fact Sheet of AUS" (PDF). Assam University. Assam University. Retrieved 20 February 2014.
ᱵᱟᱦᱨᱮ ᱡᱚᱱᱚᱲ[ᱥᱟᱯᱲᱟᱣ | ᱯᱷᱮᱰᱟᱛ ᱥᱟᱯᱲᱟᱣ]
- Silchar ᱴᱨᱟᱵᱷᱮᱞ ᱵᱟᱵᱚᱫᱽ ᱠᱟᱛᱷᱟ ᱣᱤᱠᱤᱦᱤᱨᱤ (Wikivoyage) ᱨᱮ
- Britannica article on Silchar
sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck sat_Olck eng_Latn eng_Latn eng_Latn sat_Olck sat_Olck sag_Latn